CELEX: 32021R2318
Language: hu
Date: 2021-12-21 00:00:00
Title: A Bizottság (EU) 2021/2318 rendelete (2021. december 21.) az Európai Unió valamely tagállamának lobogója alatt közlekedő hajók által az é. sz. 62°-tól északra található norvég vizeken és a Jan Mayen körüli halászati övezetben folytatott heringhalászat tilalmáról

2021.12.28.   
               
               
                  HU
               
               
                  Az Európai Unió Hivatalos Lapja
               
               
                  L 462/12
               
            
         A BIZOTTSÁG (EU) 2021/2318 RENDELETE
         (2021. december 21.)
         az Európai Unió valamely tagállamának lobogója alatt közlekedő hajók által az é. sz. 62°-tól északra található norvég vizeken és a Jan Mayen körüli halászati övezetben folytatott heringhalászat tilalmáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a közös halászati politika szabályainak betartását biztosító uniós ellenőrző rendszer létrehozásáról szóló, 2009. november 20-i 1224/2009/EK tanácsi rendeletre (1) és különösen annak 36. cikke (2) bekezdésére,
         mivel:
         
                     (1)
                  
                  
                     Az (EU) 2021/92 tanácsi rendelet (2) kvótákat állapít meg a 2021. évre.
                  
               
                     (2)
                  
                  
                     A Bizottsághoz beérkezett információ szerint az é. sz. 62°-tól északra található norvég vizeken és a Jan Mayen körüli halászati övezetben az Európai Unió valamely tagállamának lobogója alatt közlekedő, illetve valamely tagállamban lajstromozott hajók heringfogásai kimerítették a számukra a 2021. évre megállapított halászati kvótát.
                  
               
                     (3)
                  
                  
                     Ezért a szóban forgó állomány tekintetében meg kell tiltani egyes halászati tevékenységeket,
                  
               ELFOGADTA EZT A RENDELETET:
         
            1. cikk
            A kvóta kimerítése
            Az Európai Unió tagállamai számára a mellékletben említett, az é. sz. 62°-tól északra található norvég vizekben és a Jan Mayen körüli halászati övezetben élő heringállomány halászatára vonatkozóan 2021-re megállapított kvótát a mellékletben megjelölt időponttól fogva kimerítettnek kell tekinteni.
         
         
            2. cikk
            Tilalmak
            Az Európai Unió valamely tagállamának lobogója alatt közlekedő, illetve valamely tagállamában lajstromozott hajók számára a mellékletben megjelölt időponttól tilos az 1. cikkben említett állomány halászata. Az e hajók által ezen időponttól kezdve kifogott, az adott állományba tartozó egyedeket tilos különösen a fedélzeten tartani, kirakni, átrakni és kirakodni.
         
         
            3. cikk
            Hatálybalépés
            Ez a rendelet az Európai Unió Hivatalos Lapjában való kihirdetését követő napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. december 21-én.
            
               
                  a Bizottság részéről,
               
               
                  az elnök nevében,
               
               Virginijus SINKEVIČIUS
               
                  a Bizottság tagja
               
            
         
         
            (1)  HL L 343., 2009.12.22., 1. o.
         
         
            (2)  A Tanács (EU) 2021/92 rendelete (2021. január 28.) bizonyos halállományok és halállománycsoportok tekintetében az uniós vizeken, valamint az uniós halászhajók tekintetében egyes nem uniós vizeken alkalmazandó halászati lehetőségeknek a 2021. évre történő meghatározásáról (HL L 31., 2021.1.29., 31. o.).
      
      
         
            MELLÉKLET
            
                        Szám
                     
                     
                        20/TQ92
                     
                  
                        Tagállam
                     
                     
                        Európai Unió (minden tagállam)
                     
                  
                        Állomány
                     
                     
                        HER/*2AJMN
                     
                  
                        Faj
                     
                     
                        Hering (Clupea harengus)
                     
                  
                        Övezet
                     
                     
                        Az é. sz. 62°-tól északra található norvég vizek és a Jan Mayen körüli halászati övezet
                     
                  
                        A tilalom bevezetésének napja
                     
                     
                        2021. november 30., 00:00 (UTC)